ดาวโจนส์พลิกบวก 377 จุด นักลงทุนแห่ช้อนหุ้นแบงก์-พลังงาน
ดาวโจนส์พลิกบวก 377 จุด นักลงทุนแห่ช้อนหุ้นแบงก์-พลังงาน
ดาวโจนส์พลิกบวก 377 จุด นักลงทุนแห่ช้อนหุ้นแบงก์-พลังงาน
15 พ.ค. 2563

ผู้สื่อข่าวรายงานว่าดัชนีเฉลี่ยอุตสาหกรรมดาวโจนส์ปิดที่ 23,625.34 จุด เพิ่มขึ้น 377.37 จุด หรือ +1.62% ขณะที่ดัชนี S&amp;P500 ปิดที่ 2,852.50 จุด เพิ่มขึ้น 32.50 จุด หรือ +1.15% ส่วนดัชนี Nasdaq ปิดที่ 8,943.72 จุด เพิ่มขึ้น 80.56 จุด หรือ +0.91%
โดยในช่วงแรกนั้น ดัชนีดาวโจนส์ร่วงลงหลังจากกระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกจำนวน 2.981 ล้านรายในสัปดาห์ที่แล้ว โดยตัวเลขดังกล่าวสูงกว่าที่นักวิเคราะห์คาดการณ์ที่ระดับ 2.5 ล้านราย
ขณะที่ตัวเลขผู้ยื่นขอสวัสดิการว่างงานโดยรวมพุ่งขึ้นเกือบ 36.5 ล้านราย ซึ่งคิดเป็นสัดส่วนราว 1 ใน 4 ของประชากรในวัยทำงานทั้งหมดของสหรัฐ นับตั้งแต่ที่สหรัฐประกาศล็อกดาวน์ในรัฐต่างๆในช่วงครึ่งหลังของเดือนมี.ค.เพื่อสกัดการแพร่ระบาดของไวรัสโควิด-19
อย่างไรก็ดี ดัชนีดาวโจนส์ รวมทั้ง S&amp;P500 และ Nasdaq ดีดตัวขึ้นในช่วงบ่าย หลังจากนักลงทุนเข้ามาช้อนซื้อหุ้นกลุ่มธนาคาร โดยหุ้นธนาคารเวลส์ ฟาร์โก ทะยานขึ้น 6.8% หุ้นเจพีมอร์แกน เชส พุ่งขึ้น 4.15% หุ้นแบงก์ ออฟ อเมริกา พุ่งขึ้น 4.02% หุ้นซิตี้กรุ๊ป ดีดขึ้น 3.6% หุ้นโกลด์แมน แซคส์ บวก 1.5% หุ้นมอร์แกน สแตนลีย์ พุ่งขึ้น 2.2% หุ้นอเมริกัน เอ็กซ์เพรส พุ่งขึ้น 7.4%
 